Diari Oficial de la Generalitat Valenciana


Sumari del DOGV 8109, del 21-08-2017 (2017/7014)

RESOLUCIÓ de 28 de juny de 2017, de la Conselleria d'Hisenda i Model Econòmic, per la qual s'accepta la cessió d'ús del local de 221,25 m² de superfície construïda situat al carrer Octavi Ten i Orenga, 15, de la Vall d'Uixó, annex al Centre de Salut Serra d'Espadà de la localitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8109

Data del DOGV
:   21-08-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/7014


Data del document
:   28-06-2017

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 28 de juny de 2017, de la Conselleria d'Hisenda i Model Econòmic, per la qual s'accepta la cessió d'ús del local de 221,25 m² de superfície construïda situat al carrer Octavi Ten i Orenga, 15, de la Vall d'Uixó, annex al Centre de Salut Serra d'Espadà de la localitat. [2017/7014]  
Per mitjà del Reial decret 1612/1987, de 27 de novembre, es van traspassar a la Comunitat Valenciana les funcions i els serveis de l'Institut Nacional de la Salut. Entre els immobles que constaven en l'annex del citat reial decret figura el Centre de Salut Serra d'Espadà de la Vall d'Uixó, que figura en l'Inventari General de Béns i Drets de la Generalitat amb el codi 12/126/007/000.  
Hi ha un local annex al centre situat al carrer Octavi Ten i Orenga, 15, on s'ubicava un CAISS, per la Direcció General de Recursos Econòmics, de la Conselleria de Sanitat, per mitjà d'ofici de 22 de maig de 2014, es va proposar que es realitzaren els tràmits necessaris per a la cessió de la superfície ocupada pel CAISS.  
Per la Direcció General de Patrimoni, de la Conselleria d'Hisenda i Administració Pública, es va sol·licitar amb data 6 d'agost de 2014, de la Tresoreria General de la Seguretat Social, com a propietària de l'immoble, la cessió d'aquest, segons el que estableixen els articles 145 i 149 de la Llei 33/2003, de 3 de novembre, de patrimoni de les administracions públiques.  
La Direcció General de la Tresoreria General de la Seguretat Social, amb data 13 de març de 2017, va elevar a la ministra d'Ocupació i Seguretat Social la proposta de cessió d'ús a favor de la Generalitat del mencionat local amb destinació a l'ampliació del centre de salut contigu.  
La ministra d'Ocupació i Seguretat Social, amb data 27 de març de 2017, va acordar cedir l'ús de l'immoble proposat a la Generalitat.  
L'article 44 de la Llei 14/2003, de 10 d'abril, de patrimoni de la Generalitat, estableix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat i en el punt 2 estableix que la competència per a l'acceptació correspon al titular de la conselleria competent en matèria de patrimoni.  
En conseqüència, basant-se en l'article 44 de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de l'ús realitzada per la Tresoreria General de la Seguretat Social del local de 221,25 m² de superfície construïda situat al carrer Octavi Ten i Orenga, 15, de la Vall d'Uixó, que consta inscrit en el Registre de la Propietat de Nules 2 al tom 1104, foli 170, llibre 179, finca número 11486, inscripció 3a.  
  
Segon  
La cessió d'ús es condiciona a destinar el local a l'ampliació del centre de salut contigu. La Generalitat disfrutarà de l'ús de la dita superfície, sense satisfer cap renda, si bé haurà de fer-se càrrec de les despeses d'instal·lació, conservació, manteniment i la resta de despeses i impostos que li corresponguen, entre els quals s'inclouen l'IBI i la resta d'impostos municipals i les contribucions especials, així com els de formalització del document pertinent i les despeses registrals que, si és el cas, s'ocasionen.  
  
Tercer  
Aquesta cessió s'entendrà lliure de càrregues, gravàmens, arrendaments i ocupants, condicionada al fet que en un any comptador a partir de la data en què es formalitze la cessió, la referida superfície, es destine al fi cedit.  
Serà causa de resolució de la cessió i reversió automàtica a favor de la Tresoreria General de la Seguretat Social, que aquesta no es destine a l'ús previst dins del termini assenyalat en el paràgraf anterior, deixara de fer-ho posteriorment, o el cessionari no complira les condicions fixades, en els supòsits de les quals, la ministra d'Ocupació i Seguretat Social, amb un informe previ de la Tresoreria General de la Seguretat Social, declararà resolta la cessió i acordarà la seua reversió a aquesta, i el cessionari haurà d'abonar el valor dels deterioraments experimentats en els béns, amb la taxació pericial prèvia.  
  
Quart  
El dret d'ús sobre el local acceptat, haurà d'incorporar-se a l'Inventari General de Béns i Drets de la Generalitat.  
  
Cinqué  
Notificar aquesta resolució a la Tresoreria General de la Seguretat Social i procedir a la seua publicació en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de patrimoni de la Generalitat.  
  
Contra aquest acte, que és definitiu en via administrativa, es podrà interposar un recurs contenciós administratiu en el termini de dos mesos comptadors a partir de l'endemà de la notificació, davant del jutjat contenciós administratiu de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà interposar un recurs potestatiu de reposició, en el termini d'un mes comptador a partir de l'endemà de la notificació, davant de l'òrgan que va dictar l'acte de conformitat amb el que preveu l'article 123 de la Llei 39/2015, d'1 d'octubre, del procediment administratiu comú de les administracions públiques, sense perjuí que se'n puga exercitar qualsevol altre que s'estime procedent.  
  
  
València, 28 de juny de 2017.- El conseller d'Hisenda i Model Econòmic: Vicent Soler i Marco.